Իր 4 բիզնեսները կորցնելու համար, ամիսներ առաջ ինքը քննադատել էր Հայաստանի իշխանություններին, քանի որ նրանք նպաստավոր պայմաններ չեն ստեղծում բիզնեսի զարգացման համար։ Այս փոփոխություններն ինչ-որ չափով կնպաստե՞ն, որ դրսից ներդրումներ արվեն եւ համապատասխան դաշտ ստեղծվի։ Ամերիկահայ գործիչն ասաց․ «Դրա համար շատ լավ հող կա, եւ պետք է ճիշտ վարվել, եւ այդ ներդրումները հիմնականում պետք է ազատ աշխարհից գան՝ Արեւմուտքից։ Պետք է նրանց չվանել, ես այդպես եմ կարծում։ Այս պահին շատ լավ տրամադրություն կա, եւ եթե ինքը պետք է գա ու չգիտեմ ինչ պատճառներով մեկի կողմն անցնի, դա ճիշտ բան չէ եւ երբեք ոչ մի լավ բանի չի բերի մեզ։ Ամերիկային, Եվրոպային պետք է առնվազն հավասար վերաբերվենք եւ կոնկրետ գործով՝ ով մեզ ավելի օգտակար է եւ ավելի լավ է վերաբերվում, պետք է շնորհակալություն ասենք։ Հիմա չգիտեմ՝ այս ամենը որքանով իրականություն կդառնա, ամեն դեպքում՝ դրա նախադրյալները կան, դա Սերժ Սարգսյանի հեռանալն էր, իր ոհմակից շատերն էլ կգնան, ես վտահ եմ, բայց գնալուց առաջ պետք է իրենց գողացածը հետ տան, նոր գնան, որովհետեւ նրանք պատճառ դարձան 6-7 մլրդ պարտք ունենալու։ Այդ գումարը պետք է վերադարձնեն, որպեսզի համալրենք մեր ռազմական զինատեսակները ժամանակակիցներով»։